ར་གཡང་སར་ལྷུང་བ་ལྟར། དངོས་པོ་
སྨྲ་བ་རྣམས་ཀྱང་དེ་ཁོ་ན་ཉིད་མི་གསལ་འདས་ནས། ཡང་དག་པའི་ཡོན་ཏན་ཡང་
མ་རྟོགས་པར། བར་མ་དོར་རྟག་ཆད་ཀྱི་མཐར་ལྷུང་བས། བདེན་པ་གཉིས་ཀ་ལས་
ཉམས་པར་སྨྲ་སྟེ། འཇུག་པ་ལས། འཕགས་པ་ཀླུ་སྒྲུབ་ཞབས་ཀྱི་ལམ་ལས་ནི། །
ཕྱི་རོལ་གྱུར་ལ་ཞི་བའི་ཐབས་མེད་དོ། །དེ་དག་ཀུན་རྫོ་བ་དེ་ཉིད་བདེན་ལས་
186

བདེན་གཉིས་ནད་ཀྱི་ཟྭ་ཟེར།
ཉམས། །ཞེས་བཤད་པའི་ཕྱིར་རོ། །དེ་བས་ན་སློབ་དཔོན་དེ་དག་ནི་གྲུབ་མཐའ་
སྨྲ་བ་གཞན་གྱི་རྗེས་སུ་མི་འབྲང་བར། འཇིག་རྟེན་པ་རྣམས་ཁོ་ནའི་ཐ་སྙད་ཀྱི་
རྗེས་སུ་འབྲངས་ནས། ཀུན་རྫོ་བ་ཀྱི་བདེན་པ་རྣམ་པར་འཇོག་པར་བྱེད་དེ།
ལྟར་དོན་དམ་པའི་ བདེན་ པ་ ལ་ འཕགས་ པ་རྣམས་ཁོ་ན་ཚད་མ་ཡིན་པ་ ལྟར།
ཀུན་རྫོབ་གྱི་བདེན་པ་རྣམ་པར་འཇོག་པ་བྱེད་པ་ལ་ཡང༌། འཇིག་རྟེན་ཁོ་ན་ཚད་
མ་ཡིན་པའི་ཕྱིར་རོ་སྙམ་དུ་བསམས་པ་ཡིན་ནོ། །དེ་ལྟར་ཀུན་རྫོབ་རྣམ་པར་འཇོག་
པ་ལ་མི་མཐུན་པར་མ་ཟད་ཐ་སྙད་དུ་ཁས་ལེན་པའི་ཚུལ་ཡང་མི་འདྲ་སྟེ། རང་རྒྱུད་
པ་རྣམས་ཀུན་རྫོབ་ཀྱི་བདེན་པ་ཐ་སྙད་དུ་རང་ལུགས་སུ་ཁས་ལེན་པར་བྱེད་ལ།
ཐལ་འགྱུར་བ་རྣམས་ནི་དོན་དམ་དང་ཐ་སྙད་གང་དུ་ཡང་རང་ལུགས་སུ་རྣམ་པར་
བཞག་པར་བྱ་བ་ཅུང་ཟད་ཀྱང་མེད་ཀྱི། འོན་ཀྱང་དགོས་པའི་དབང་ཁོ་ནར། ཀུན་
རྫོབ་བདེན་པ་ཡང་འཇིག་རྟེན་གཞན་ངོ་འབའ་ཞིག་ཏུ་ཁས་བླངས་བ་མ་གཏོགས།
ཐ་སྙད་ཙམ་དུ་ཡང་རང་གི་ལུགས་ཡིན་པར་ཁས་མི་ལེན་ཏེ། འཇུག་པར། ཇི་
ལྟར་ཁྱེད་ཀྱིས་གཞན་དབང་དངོས་འདོད་ལྟར། །ཀུན་རྫོབ་ཀྱང་ནི་བདག་གི་ཁས་
མ་བླངས། །འབྲས་ཕྱིར་འདི་དག་མེད་ཀྱང་ཡོད་དོ་ཞེས། །འཇིག་རྟེན་ངོར་བྱས་
བདག་ནི་སྨྲ་བར་བྱེད། །ཅེས་བཤད་པའི་ཕྱིར་རོ། །གཞན་ཡང་རྩོད་པའི་ཚེ། རང་
རྒྱུད་པའི་སློབ་དཔོན་རྣམས་ནི་རང་གི་ལུགས་རྣམ་པར་མ་བཞག་པར། གཞན་ཀྱི་
ལུགས་ཁོ་ན་འགོག་པར་བྱེད་པ་ནི་སུན་ཅི་ཕྱིན་ཏུ་རྒོལ་བ་ཡིན་པས། མི་རིགས་
པའི་ཕྱིར་དང་། རང་གི་འདོད་པ་སྟོང་ཉིད་དང་སྐྱེ་མེད་ལ་སོགས་པ་ཚད་མས་མ་
187

གངས་ཅན་རིག་བཅུད་ལས། རྗེ་བཙུན་རེད་མདའ་བ་གཞོན་ནུ་བློ་གྲོས་ཞབས་ཀྱི་གསུང་འབུམ་པོད་བཞི་པ།
གྲུབ་པར་ཡང༌། གཞན་གྱི་དངོས་པོ་རྣམས་ལ་སྐྱེ་བ་དང་རང་བཞིན་ཡོད་པར་འདོད་
པ་ཡང༌། ཐལ་བ་ཙམ་གྱིས་དགག་པར་མི་ནུས་པའི་ཕྱིར། ཐ་སྙད་དུ་སྐྱེ་མེད་ལ་
སོགས་པའི་རང་ལུགས་ཀྱི་དམ་བཅའ་བསྒྲུབ་པར་བྱེད་པའི་གཏན་ཚིགས་དང་
དཔེ་ལ་སོགས་པ་ཚད་མས་མ་གྲུབ་པའི་རང་རྒྱུད་པ་འགའ་ཞིག་འདོད་པར་བྱ་བ་
ཡིན་ཏེ། རང་ལུགས་ཀྱི་དམ་བཅའ་གཞན་གྱིས་འདོད་པའི་རྟགས་ཀྱིས་སྒྲུབ་པར་
མི་ནུས་པའི་ཕྱིར། ཞེས་འདོད་དོ། །ཐལ་འགྱུར་བ་རྣམས་ནི། གལ་ཏེ་རང་ལ་དམ་
བཅའ་ཡོད་བཞིན་དུ་གཞན་གྱིས་སྐྱོན་བརྗོད་ཀྱིས་དོགས་པའི་བསམས་པས་རང་
ལུགས་མི་འཇོག་ཅིང་། གཞན་གྱི་འདོད་པ་ལ་ཞེ་སྡང་གྱི་བསམ་པས་གཞན་ལུགས་
ཐལ་བ་ཙམ་གྱིས་འགོག་པར་བྱེད་ན། སུན་ཅི་ཕྱིན་ཏུ་རྒོལ་བར་བྱེད་པའི་གཡོ་སྒྱུ་
ཅན་དུ་འགྱུར་ན་ཡང༌། དབུ་མ་པ་ལ་རང་ལ་བཞག་པར་བྱ་བའི་ཕྱོགས་ཅུང་ཟད་
ཀྱང་མེད་ན། དེའི་སྒྲུབ་བྱེད་ཚོལ་བའི་དུབ་པ་འདིས་ཅི་ཞིག་བྱ། ཡང་དག་པར་ན་
གཞན་བཀག་པར་ཡང་མ་ཡིན་ཏེ། དགག་པར་བྱ་བའི་ཆོས་ཅུང་ཟད་ཅིག་དམིགས་
ན༑ དེ་ལ་དགག་པ་བྱེད་པར་ཡང་རིགས་ན། དགག་བྱའི་དངོས་པོ་སྐྲའི་རྩེ་མོ་
བརྒྱར་གཤགས་པའི་ཆ་ཙམ་ཡང་མ་དམིགས་ན། དེ་ལ་སུ་ཞིག་དགག་པ་སྨྲ་བར་
བྱེད། གང་ཡང་བསྟན་བཅོས་སུ་གཞན་གྱི་འདོད་པ་བཀོད་ནས། རིགས་པའི་རྣམ་
པར་དཔྱད་པ་དུ་མ་མཛད་པ་དེ་ནི། གཞན་ལུགས་ལ་ཞེ་སྡང་བའམ་རྩོད་པ་ལ་
དགའ་བའི་ཕྱིར་མ་ཡིན་གྱི། རྟོག་པའི་དྲ་བས་བཅིངས་པའི་སྐྱེ་བོ་འདི་དག་གི་
མངོན་ཞེན་བཟློག་པའི་ཕྱིར། གཞན་ངོ་འབའ་ཞིག་ཏུ་མཛད་པ་ཡིན་ཏེ། འཇུག་
188

བདེན་གཉིས་ནད་ཀྱི་ཟླ་ཟེར།
པར། བསྟན་བཅོས་ལས་དཔྱད་རྩོད་ལ་ཆགས་པའི་ཕྱིར། །མ་མཛད་རྣམ་གྲོལ་
ཕྱིར་ནི་དེ་ཉིད་བསྟན། །ཞེས་གསུངས་པའི་ཕྱིར་རོ། །དེ་བས་ན་དབུ་མའི་བསྟན་
བཅོས་རྣམས་ལས་རིགས་པའི་རྣམ་པར་དཔྱད་པ་ཇི་སྙེད་བྱས་པ་དེ་དག་ནི། ཕ་
རོལ་པོའི་སྒྲོ་བསྐུར་གྱི་རྟོག་པ་ལོག་པའི་འབྲས་བུ་ཅན་ཁོ་ན་ཡིན་གྱི། སྒྲོ་བསྐུར་
བསལ་ནས་མི་བསལ་ན་རྟོག་པ་འགའ་ཞིག་རྣམ་པར་དཔྱད་པའི་མཐུ་ལས་སྐྱེ་བ་
མ་ཡིན་ཏེ། གནས་ལུགས་གྱི་དོན་ནི་ཐོས་བསམ་གྱིས་རྣམ་པར་དཔྱད་པའི་ཡུལ་
མ་ཡིན་པའི་ཕྱིར་རོ། །དེ་སྐད་དུ་ཡང་འཇུག་པ་ལས། སོ་སོ་སྐྱེ་བོ་རྣམས་ནི་རྟོག་
པས་བཅིངས། །མི་རྟོག་རྣལ་འབྱོར་པ་ནི་གྲོལ་འགྱུར་པས། །རྟོག་རྣམས་ལོག་
པར་འགྱུར་བ་གང་ཡིན་ཏེ། རྣམ་པར་དཔྱོད་པའི་འབྲས་བུ་མཁས་རྣམས་གསུངས། །
ཞེས་གསུངས་པ་ཡིན་ནོ། །སྒྲོ་བསྐུར་གྱི་རྟོག་པ་དེ་དག་ཀྱང་། རང་གི་ཁས་བླངས་
ནང་འགལ་བ་བརྗོད་པའི་ཐལ་བས་འགོག་པར་བྱེད་དེ། རང་གི་རྣམ་གཞག་ལ་
ནང་འགལ་མཐོང་བ་ན་བློ་གྲོས་མ་སྤྲུགས་པ་དག་ནི་ཁས་ཀྱིས་མངོན་ཞེན་ལྡོག་
པར་འགྱུར་ལ། གང་ཞིག་འགལ་བ་མཐོང་ཡང་དེ་ལས་མི་ལྡོག་པའམ། འགལ་བ་
དང་མི་འགལ་བའི་རྣམ་པར་དཔྱོད་པ་མེད་པ་དག་ནི། རྗེས་སུ་བཟུང་བར་མི་ནུས་
པས། རེ་ཤིག་བཏང་སྙོམས་སུ་བྱ་བ་ཁོ་ན་ཡིན་གྱི་རིགས་པ་ནི་བརྗོད་པར་མི་
བྱའོ། །ཅི་སྟེ། རང་རྒྱུད་ཀྱི་རྗེས་སུ་དཔག་པ་ལ་མངོན་པར་ཞེན་པའི་ཕྱིར་རྒོལ་
འགའ་ཞིག་ལ་དོན་དུ་འགྱུར་ན། རྒོལ་བ་དེ་ཉིད་ལ་གྲགས་པའི་གཏན་ཚིགས་
འགའ་ཞིག་རང་རྒྱུད་དུ་སྦྱོར་བ་ལ་ཡང་ཉེས་པ་ཡོད་པ་མ་ཡིན་ནོ། །གལ་ཏེ་རང་
18.9

གངས་ཅན་རིག་བཅུད་ལས། རྗེ་བཙུན་རེད་མདའ་བ་གཞོན་ནུ་བློ་གྲོས་ཞབས་ཀྱི་གསུང་འབུམ་པོད་བཞི་པ།
ལུགས་ཀྱི་དམ་བཅའ་འགའ་ཡང་མེད་ན། བསྟན་བཅོས་ལས། བདག་ལས་མ་
ཡིན་གཞན་ལས་མིན། །གཉིས་ལས་མ་ཡིན་རྒྱུ་མེད་མིན། །དངོས་པོ་གང་དག་
གང་ལ་ཡང༌། །སྐྱེ་བ་ནམ་ཡང་ཡོད་མ་ཡིན། །ཞེས་དངོས་པོ་རྣམས་བདག་ལས་
སྐྱེ་བ་མེད་དེ། ཞེས་སོགས་དམ་བཅའ་བཞི་སྨྲས་པ་མ་ཡིན་ནམ་ཞེ་ན། དེ་ནི་གང་
དག་དངོས་པོ་རྣམས་བདག་སོགས་ལས་སྐྱེ་བར་འདོད་པ་རྣམས་དགག་པའི་ཕྱིར་
དུ་གཞན་ངོ་འབའ་ཞིག་ཏུ་ཁས་བླངས་པ་ཡིན་གྱི་རང་གི་ལུགས་ནི་མ་ཡིན་ཏེ།
དགག་བྱ་ཅུང་ཟད་ཞིག་ཡོད་ན་དེ་བཀག་པའི་དགག་པ་ཁས་ལེན་པར་རིགས་ན་
ཡང༌། འདིར་དགག་བྱ་བདག་ལས་སྐྱེ་བ་སོགས་མ་གྲུབ་པས་ན་དེ་བཀག་པའི་
དགག་པ་ཁས་ལེན་པར་རིགས་པ་མ་ཡིན་པའི་ཕྱིར་རོ། །གཞན་ཡང༌། ལུགས་
འདི་ལ་གཞན་གྱིས་ཅུང་ཟད་ཀྱང་བརྒལ་དུ་མེད་དེ། རང་གི་ཕྱོགས་ཁས་བླངས་
པ་མེད་པའི་ཕྱིར་དང་། གང་ཞིག་རྒོལ་བར་བྱེད་པ་དེ་དག་ཀྱང་དབུ་མའི་ཕྱོགས་
མ་རྟོགས་བཞིན་དུ་རྒོལ་བར་བྱེད་པ་ཁོ་ན་ཡིན་པས། བསྒྲུབ་བྱ་དང་མཚུངས་པར་
འགྱུར་བའི་ཕྱིར་རོ། །དེ་ལྟར་དབུ་མ་རྩ་བར། སྟོང་པ་ཉིད་ཀྱིས་བརྩད་བྱས་ཚེ། །
གང་ཞིག་སྐྱོན་འདོགས་སྨྲ་བྱེད་པ། །དེ་ཡི་ཐམས་ཅད་སྐྱོན་བཏགས་མིན། །སྒྲུབ་
པར་བྱ་དང་མཚུངས་པར་འགྱུར། །ཞེས་གསུངས་སོ། །གང་ཞིག་དབུ་མའི་ཕྱོགས་
ལེགས་པར་རྟོགས་པ་དེ་ལ་ནི། དབུ་མའི་ཕྱོགས་ལ་རྒོལ་བའི་མཚན་མ་ཙམ་ཡང་
རྒྱུད་ལ་མི་སྐྱེ་བ་ཆོས་ཉིད་ཡིན་ཏེ། དཔེར་ན་ཀུན་ཏུ་རྒྱུ་བཟོ་སྦྱངས་ཤེས་རབ་ཀྱི་ཕ་
རོལ་ཏུ་ཕྱིན་པའི་དོན་རྟོགས་པས་སངས་རྒྱས་ཀྱི་བསྟན་པ་ལ་དད་པ་ལྟ་བུའོ། །དེ་
190

བདེན་གཉིས་ནད་ཀྱི་ཟླ་ཟེར།
ལྟར་འགྱུར་བའི་རྒྱུ་མཚན་ཡང༌། ཟབ་མོའི་དོན་འདི་ལ་ཐོས་བསམ་གྱིས་མོས་པ་
ཙམ་ཐོབ་པས་ཀྱང༌། སྒྲོ་བསྐུར་མཐར་ལྟའི་རི་བོ་མ་ལུས་པ་རང་གི་ངང་གིས་འཇིག་
པར་འགྱུར་ན། བསྒོམས་བྱུང་གིས་གསལ་སྣང་ཐོབ་པའི་རྣལ་འབྱོར་པ་དག་ལ་ལྟ་
བའི་རྣམ་པ་མ་ལུས་པ་སྤོང་བར་འགྱུར་བ་ལྟ་ཅི་སྨྲོས། དེ་སྐད་དུ་ཡང་དབུ་མའི་
བསྟོད་པར། རྩྭ་རྩེའི་ཆུ་ཡི་ཟིལ་པ་རྣམས། །ཉི་མའི་འོད་དང་མཇལ་བ་བཞིན། །
རྒོལ་བ་རྣམས་ཀྱི་བརྩོད་དང་སྐྱོན། ཁྱེད་དང་མཇལ་ན་འཇིག་པར་འགྱུར། །ཅེས་
གང་གསུངས་པ་ཡིན་ནོ། །ལུགས་འདི་ལ་རང་དང་གཞན་གྱིས་བརྒལ་དུ་མེད་པར་
མ་ཟད། འདིས་གཞན་ཕྱོགས་མ་ལུས་པར་སུན་འབྱིན་པར་ཡང་ནུས་ཏེ། འདིའི་
རིགས་པ་ལ་གཞན་གྱིས་སྐྱོན་སྤོང་གི་ལན་གང་དང་གང་བཏབ་པ་དེ་དང་དེ་དག་
བསྒྲུབ་བྱ་དང་མཚུངས་པས་ནུས་པ་མེད་པའི་ཕྱིར་རོ། །དེའི་ཕྱིར། དབུ་མ་རྩ་བར།
སྟོང་པ་ཉིད་ཀྱིས་བརྩད་བྱས་ཚེ། །གང་ཞིག་ལན་འདེབས་སྨྲ་བྱེད་པ། །དེ་ཡི་
ཐམས་ཅད་ལན་བཏབ་མིན། །བསྒྲུབ་པར་བྱ་དང་མཚུངས་པར་འགྱུར། །ཅེས་
བཤད་དོ། །དེ་རྣམས་ནི་ཐལ་རང་གི་གཞིའི་གནས་སྐབས་ཀྱི་མི་མཐུན་པའི་ཁྱད་
པར་རོ། །
ལམ་གྱི་གནས་སྐབས་སུ་མི་མཐུན་པ་ཆེར་མེད་མོད། འོད་ཀྱང་རང་རྒྱུད་
པ་རྣམས་ཉན་རང་རྣམས་བདེན་བཞིའི་རྣམ་པ་མི་རྟག་ལ་སོགས་བཅུ་དྲུག་ཙམ་
རྟོགས་པས་གྲོལ་བར་འདོད་ལ། ཐལ་འགྱུར་བ་དག་རྟེན་འབྲེལ་རང་བཞིན་མེད་
པར་རྟོགས་དགོས་པར་འདོད་དེ་སྔར་རྒྱས་པར་བཤད་ཟིན་ཏོ། །འབྲས་བུའི་ཐད་
191

གངས་ཅན་རིག་བཅུད་ལས། རྗེ་བཙུན་རེད་མདའ་བ་གཞོན་ན་བློ་གྲོས་ཞབས་ཀྱི་གསུང་འབུམ་པོད་བཞི་པ།
དུ་རང་རྒྱུད་པ་ཁ་ཅིག་དེ་བཞིན་གཤེགས་པ་ལ་གནས་གྱུར་པའི་ཡེ་ཤེས་སྒྱུ་མ་ལྟ་
བུ་ཁས་བླངས་ནས། དེ་ལ་ཀུན་རྫོ་བ་སྐྱུ་མ་ལྟ་བུར་སྣང་ཡང་འཁྲུལ་པར་མི་འགྱུར་ཏེ།
བདེན་འཛིན་མེད་པའི་ཕྱིར་རོ་ཞེས་འདོད་དོ། །ཐལ་འགྱུར་བ་རྣམས་སྣང་བ་ནི་
ཉོན་མོངས་པ་ཅན་མ་ཡིན་པའི་མ་རིག་པའི་བག་ཆགས་ལས་བྱུང་བས་འཁྲུལ་པ
ཡིན་ལ། དེ་བཞིན་གཤེགས་པས་འཁྲུལ་པ་མ་ལུས་པ་སྤངས་པས། སྣང་བའི་
འཇུག་པ་ཉེ་བར་ཞི་བ་ཡིན་པར་འདོད་དེ། རྒྱས་པ་མ་སྤྲོས་སོ། །ཐལ་རང་གི་
འདོད་པའི་ཁྱད་པར་བཤད་ཟིན་ཏོ། །གང་དག་དབུ་མ་པ་ལ་ཐལ་རང་གཉིས་སུ་
འབྱེད་པ་ནི། བོད་ཀྱི་ལུགས་ཡིན་གྱི་རྒྱ་གར་ན་མེད་དོ། །ཞེས་ཟེར་བ་ནི། རང་གི་
བློ་གྲོས་ཀྱི་འཇུག་པ་རྩིང་པོས་གཞུང་ལུགས་རྣམས་ཀྱི་མི་འདྲ་བའི་ཁྱད་པར་ཕྲ་མོ་
མི་འབྱེད་པའི་མཁས་པ་སྔ་མའི་ལེགས་བཤད་ལ་ཕྲག་དོག་པའི་གདོན་གྱིས་བརླམས་
པའི་བླག་ཆོལ་ཡིན་པས་རྣ་བ་ཡང་གཏད་པར་མི་བྱའོ། །གཞན་དག་ཐལ་རང་
གཉིས་ལ་རང་རྒྱུད་པ་གྲུབ་མཐའ་བཟང་སྟེ་མདོ་རྒྱུད་ཕལ་ཆེ་བ་ནས་རང་རྒྱུད་ཀྱི་
སྦྱོར་བ་དུ་མ་གསུངས་པའི་ཕྱིར་རོ། །ཞེས་ཟེར་བ་ཡང་ཆ་མེད་བཞིན་དུ་རྒྱུས་གཏམ་
སྨྲ་བ་ཡིན་པས། ཡིད་གཏན་དུ་རུང་བ་མ་ཡིན་ནོ། །འདིར་སློབ་དཔོན་འཕགས་
པའི་དགོངས་པ་ཐལ་རང་གང་དུ་གནས་ཤེ་ན། ཐལ་འགྱུར་བ་ཁོ་ན་ཡིན་ཏེ་ལུགས་
འདི་རྡོ་རྗེ་ཕ་ལམ་དང་འདྲ་བར་རང་ལ་རྒལ་དུ་མེད་ཅིང་གཞན་ཕྱོགས་མ་ལུས་པ་
འཇིག་པར་ནུས་པས་སྐྱོན་མེད་ཁོ་ན་ཡིན་པའི་ཕྱིར་དང༌། གལ་ཏེ་ངས་དམ་བཅས་
འགའ་ཡོད། །དེས་ན་ང་ལ་སྐྱོན་དེ་ཡོད། །ཅེས་སོགས་དང༌། རྩོད་མེད་ཆེ་བའི་
りこ

བདེན་གཉིས་ནད་ཀྱི་ཟླ་ཟེར།
བདག་ཉིད་ཅན། །དེ་རྣམས་ལ་ནི་ཕྱོགས་ཉིད་མེད། །ཅེས་སོགས་སློབ་དཔོན་གྱི་
གཞུང་ལུགས་དང་ལེགས་པར་འགྲིག་པའི་ཕྱིར་རོ། །རང་རྒྱུད་པ་དག་ནི། ཀུན་
རྫོབ་ལ་རིགས་པའི་འཐད་པ་བཅུག་ནས་ཁས་ལེན་པས། ཀུན་རྫོབ་ཀྱི་བདེན་པ་
ལས་ཉམས་པ་ཡིན་ལ། བདེན་གཉིས་གང་རུང་ལས་ཉམས་པ་ཡང་། འཕགས་པ་ཀླུ་
སྒྲུབ་ཀྱི་ལུགས་རྨ་མེད་པ་མ་ཡིན་ཏེ། འཕགས་པ་ཀླུ་སྒྲུབ་ཀྱི་གཞུང་ནི་བདེན་གཉིས་
ཕྱིན་ཅི་མ་ལོག་པར་འབྱེད་པ་ཉིད་ཀྱིས། ལུགས་གཞན་ལས་ཁྱད་པར་དུ་འཕགས་
པ་ཡིན་པའི་ཕྱིར་རོ། །འཕགས་པ་ཀླུ་སྒྲུབ་ཙམ་དུ་མ་ཟད་ཀྱི། དུས་གསུམ་གྱི་དེ་
བཞིན་གཤེགས་པ་ཐམས་ཅད་དང༌། ས་ཆེན་པོ་ལ་རབ་ཏུ་བཞུགས་པའི་སེམས་
དཔའ་ཆེན་པོ་ཀུན་གྱི་ལུགས་ཀྱང་ཐལ་འགྱུར་བའི་ཕྱོགས་འདི་ཁོ་ན་ཡིན་ནོ། །
ཞེས་ཁོ་བོ་སྨྲའོ། །
དེ་ལྟར་བདེན་གཉིས་རྣམ་པར་དབྱེ་བ་འདི། །སྡོམ་བརྩོན་སྡེ་སྣོད་འཛིན་
པ་བཀའ་བཞི་པ། །ནམ་མཁའ་འོད་ཟེར་གསུང་གིས་དྲིས་པའི་ཚེ། །གཞོན་ནུ་བློ་
གྲོས་བདག་གིས་སྦྱར་བ་ཡིན། །འདི་ལ་ལེགས་བཤད་ཅུང་ཟད་ཡོད་གྱུར་ན། །
རྒྱལ་དང་དེ་སྲས་རྣམས་ཀྱིས་བྱིན་བརླབས་ཏེ། །འཕགས་པའི་དགོངས་ཟབ་བྱིས་
པའི་སྤྱོད་ཡུལ་མིན། །ཉེས་པར་ཟིན་གང་དེ་འདིར་བདག་གིས་ནོངས། །འདི་ལ་གང་
ཞིག་ཐེ་ཚོམ་ཟོས་པས་ཀྱང༌། །སྲིད་པ་ཧྲུལ་པོར་འགྱུར་ཞེས་གསུངས་པས་ན།
བསྐུར་མེད་པར་ཇི་བཞིན་ལེགས་རྟོགས་པའི། །སྐྱེ་བོ་གང་དེའང་ཅི་ཕྱིར་སྐལ་
བཟང་མིན། །གང་ཞིག་འདི་འདྲའི་ཚུལ་ལ་དད་པ་དང༌། །ཆོས་ཚུལ་འདི་འདྲ་
193

གངས་ཅན་རིག་བཅུད་ལས། རྗེ་བཙུན་རེད་མདའ་བ་གཞོན་ནུ་བློ་གྲོས་ཞབས་ཀྱི་གསུང་འབུམ་པོད་བཞི་པ།
།ཚུལ་
གཞན་ལ་འདོམས་བྱེད་པའི། །བཤེས་གཉེན་དེ་འདྲ་མཐོང་ངམ་ཐོས་ན་ཡང་། ཁོ་
བོ་ཟོལ་མེད་དད་པའི་སྤུ་ལོང་གཡོ། །དེ་ལྟ་ན་ཡང་གངས་རིའི་ཁྲོད་འདི་ན། །ཀླུ་
སྒྲུབ་གཞུང་ལུགས་ཉི་མའི་དཀྱིལ་འཁོར་ནུབ། །རྟག་ཆད་མཐར་ལྟ་མུན་པའི་དམག་
རུམ་འཐིབས། །ཞེན་ལྟའི་དྲི་ཅན་འབྱུང་པོའི་བྱ་རྣམས་རྒྱུ། །དེ་ཕྱིར་ཐུབ་པའི་བསྟན་
པ་ཉམས་ཆུང་ཞིང༌། །མི་མཐུན་དྲི་མའི་ཕྱོགས་རྣམས་སྟོབས་འཕེལ་བའི།
འདི་མཁས་པ་རྣམས་ཀྱིས་「མ་དཔེ་མི་གསལ་བྱི་དོར་བྱེད་ལ་བརྩོན་པར་རིགས། །འདིར་
འབད་དགེ་བ་ཅུང་ཞིག་གང་ཐོབ་པ། །དེས་ནི་མཁའ་མཉམ་འགྲོ་བ་མ་ལུས་པ། །
འཆི་མེད་བདུད་རྩིའི་གོ་འཕང་མ་ཐོབ་པ། །མ་དཔེ་མི་གསལ་ཀླུ་སྒྲུབ་གཞུང་ལུགས་
འདབ་བརྒྱའི་ཚལ་ན་རྒྱུ། །ཟབ་དོན་སྦྲང་རྩིའི་བཅུད་ཀྱིས་རབ་ཚིམས་ཏེ། །སྟོང་
ཉིད་ཟབ་མོའི་དར་དིར་སྒྲོགས་བྱེད་ཤོག །མ་དཔེ་མི་གསལ་ཤཱཀྱའི་དགེ་སློང་གཞོན་
ནུ་བློ་གྲོས་ཀྱིས་དཔལ་ས་སྐྱའི་གཙུག་ལག་ཁང་དུ་སྦྱར་བའོ། །འདིས་བསྟན་པ་
དང་སེམས་ཅན་ལ་ཕན་ཐོགས་པར་གྱུར་ཅིག།
།།
194